**se scutură iar trandafirii**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

se scutură iar trandafirii

în dimineți lipsite de noroc

se-așterne vălul amintirii

peste cenușa arsului foc

ofrande pe altarul toamnei

petalele ning sângeriu

se cerne nisipul clepsidrei

risipind anii în târziu

m-apasă toamna care vine

și-apusul ce se-aprinde-n zare

aș vrea să pleci să uiți de mine

să mai amâni a mea plecare